Þingræður haldnar á Alþingi Íslendinga



Ég þarf ekki að hafa langa framsögu um þetta mál. Frv. er fram komið frá hæstv. fyrrv. ríkisstj. eftir rækilegan undirbúning. Eins og skýrt er frá í grg. frv., var skipuð n. til að endurskoða l. með hliðsjón af þeirri reynslu, sem áður var fengin, og sérstaklega með tilliti til iðnaðarins í landinu. N. þessi gerði síðan till., og ríkisstj. bar fram frv. í samræmi við þær, en þegar málið kom til fjhn., sendi hún þær til tollstjórans í Reykjavík til athugunar, og lagði hann til nokkrar breyt. á frv., ekki í raun og veru breyt. á því, sem mþn. hafði gert till. Er þetta allt nákvæmlega skýrt í grg. frv. sjálfs og í bréfi tollstjóra til n. viðvíkjandi þeim breyt., sem hann gerði. N. sjálf hefur aðeins gert eina brtt., sem er á þskj. 539, um að lækka toll á umbúðapappír, áprentuðum, til fiskútflytjenda. Það hefur verið hærri tollur á áprentuðum pappír til fiskumbúða en umbúðapappír, og er það til að vernda prentiðnaðinn í landinu. En fiskútflytjendur hafa eindregið farið fram á, að þessum tolli væri aflétt. Þó að hann sé töluvert þungur á fiskútflytjendum, þá hefur hann ósköp litla þýðingu fyrir iðnaðinn í landinu, því að sá iðnaður, sem þar er um að ræða, prentsmiðjurnar, hafa ærið af starfa og tiltölulega þýðingarlítið atriði í þeim rekstri, hvort þessi prentun er unnin í landinu eða ekki. Hins vegar er það enn fremur fært sem ástæða fyrir því, að þessum tolli sé aflétt, að með eftirspurninni eftir frystum fiski verði þetta svo mikið verk, að erfiðleikar væru að fá það unnið í landinu. N. féllst því á, að rétt væri að verða við þessum tilmælum fiskútflytjenda. Ég sé ekki ástæðu til að hafa þessa grg. lengri, en vísa til þess, sem fyrir liggur hér, grg. frá ríkisstj., sem fylgir frv., og bréfs tollstjóra. Svo get ég aðeins látið þess getið, að svo var áskilið í n., að ef frekari brtt., kynnu að koma fram, þá hefði n. óbundnar hendur, ef svo verkaðist, um afstöðu til slíkra till. Annars legg ég til, að þessar brtt., sem fyrir liggja, verði samþ. og málinu vísað áfram.



Var það meining herra forseta, að ég léti þessa atkvgr., sem nú fór fram, fara fram án þess að mér hefði gefizt tóm til að athuga þskj.? Ef þetta hefur verið meining hæstv. forseta, þá vil ég þakka honum fyrir þann mikla heiður, sem hann hefur sýnt mér með því að taka . sæti í hans virðulega stól og láta þessa atkvgr. fara fram án nokkurs undirbúnings.

Forseti (JörB): Ég vil biðja hv. þm. að misskilja á engan hátt, að ég bað hann að gegna forsetastörfum örlítið augnablik. Þannig stóð á, að utanbæjarmaður var hér, sem átti brýnt erindi við mig og óskaði að ná tali af mér. Ég ætlaði aðeins að vera örfáar mínútur í burtu og gat ekki fyrir fram vitað, hvað umr. leið, en var þess viðbúinn, þegar henni lyki, að þá kæmi ég til að láta atkvgr. fara fram. Það er rétt hjá hv. þm., að það er engin von til þess, að menn óviðbúnir geti leyst þetta af hendi viðstöðulaust, því að hér er þó um nokkuð flókna atkvgr. að ræða. Ég vona, að hv. 5. landsk. á engan hátt misskilji þetta. Það var ekki meining mín að koma þeim vanda á hendur hv. þm. að sjá um atkvgr. fyrirvaralaust, án nokkurs tækifæris til athugunar, og ég vil vona, að hv. þm. beri enga þykkju í brjósti, þegar hann hefur fengið að vita mína skýringu á þessu. Þessa orðsendingu frá manninum fékk ég ekki að vita fyrr en ég var kominn á fund, og ég átti því ekki annars úrskosta en verða við ósk hans, þar sem ég vissi, að erindi hans var brýnt. Gat ég því ekki annað en kvatt hv. 5. landsk. til að gegna störfum.

Hann er til þess að gegna þessum störfum. - BG: Ég þakka forseta ummælin

. Ég vona, að þetta valdi ekki neinni þykkju.